Կարմիր դերմատին

Կարմիր դերմատին (իսպ.՝ Sky Rojo), իսպանական հեռուստասերիալ, որի ստեղծողներն են Ալեքս Պինան և Էսթեր Մարտինես Լոբատոն։ Հեռուստասերիալը երեք մարմնավաճառների մասին է, որոնք փախչում են իրենց տիրոջից։ Հեղինակների խոսքերով հեռուստասերիալը ցուցադրում է «մարմնավաճառության անպատժելիությունը, անմիանշանակությունը և դաժան իրականությունը, նաև երկու կողմերում գտնվողների հոգեբանական բնութագրերը»։ Պինան և Մարտինես Լոբատոն բնութագրել են հեռուստասերիալը որպես «Լատիանական pulp ամսագիր»։
Պրոդյուսերավորումը կատարել է Vancouver Media-ն, իսկ դիստրիբյուտորը եղել է Նեթֆլիքսը, հեռուստասերիալի պրեմիերան կայացել է 2021 թվականի մարտի 19-ին։ Երկու եթերաշրջաններն էլ բաղկացած են 25 րոպեանոց 8 սերիաներից։ Երկրորդ եթերաշրջանի պրեմիերան կայացել է հուլիսի 23-ին։ 2021 թվականի օգոստոսի 12-ին հայտարարվել է, որ երրորդ եթերաշրջանը լինելու է եզրափակիչ։


== Նախապատմություն ==
Կորալը, Վենդին և Ջինան երեք մարմնավաժառներ են, որոնք փախուստի են դիմում ազատության որոնումներով, միևնույն ժամանակ նրանց հետապնդում է նրանց տերը՝ Թեներայֆում գտնվող Լաս Նովիաս ակումբի տեր Ռոմեոն և նրա կամակատարներ Մոյսեսը և Քրիստիանը։ Միասին կանայք սկսում են խենթ, քաոսային ճանապարհորդություն, որի ընթացքում նրանք բախվում են ամեն տեսակի վտանգների հետ և ապրում են ամեն վայրկյան, ասես դա վերջինն է, միաժամանակ ամրապնդելով իրենց ընկերությունը և բացահայտելով ամենակարևորը՝ որ նրանք միասին ավելի ուժեղ են և ունեն շատ տարբերակներ իրենց կյանքը վերականգնելու համար։


= Դերասանական կազմ =


=== Հիմնական կազմ ===
Վերոնիկա Սանչես՝ Կորալ, կենսաբան է, որն աշխատում է Լաս Նովիաս ակումբում և դիտարկում է իր աշխատանքը որպես իր մութ անցյալից փախչելու միջոց
Միգել Անխել Սիլվեստրե՝ Մոյսես, Ռոմեոյի կողմնակիցներից է և Քրիստիան ավագ եղբայրը։ Նա հավաքագրում է կանանց Ռոմեոյի համար և նրանց բերում ակումբ։
Ասյեր Էտքսյանդիա՝ Ռոմեո, Լան Նովիաս ակումբի տերը։
Լալի Էսպոսիտո՝ Վենդի, Բուենոս Այրեսից եկած լեսբի է։ Նա փախել է Վիլլա 31 գյուղից և դարձել է մարմնավաճառ, որպեսզի կարողանա աշխատել շատ գումար և ապահովել լավ կյանք իր և իր զուգընկերուհու համար։
Յանի Պրադո՝ Ջինա, Կուբացի կին է, որը սեռական թրաֆիքինգի է ենթարկվել, որին խաբել և հրավիրել էին մատուցողի աշխատանքի ընդունվելու համար՝ իր փոքր երեխային և հիվանդ մորը պահելու համար
Էնրիք Աուքեր՝ Քրիստիան (1-2 եթերաշրջաններ), Ռոմեոյի կողմնակիցներից է և Մոյսեսի կրտսեր եղբայրը


=== Պարբերաբար դերեր ===
Կարմեն Սանտամարիա՝ Շարլոտա (ակումբի տիկինը)
Սեսիլիա Գոմես՝ Գատա (մարմնավաճառ)
Գոդելիվ Վան դեն Բրանդթ՝ Ռուբի (մարմնավաճառ)
Պենելոպե Գուերրո՝ Ցունամի (մարմնավաճառ)
Լուիսա Վիդես՝ Լուպե (մարմնավաճառ)
Նիկո Վերոնա՝ Կաչոպո (Ռոմեոյի օգնականը)
Չանի Մարտին՝ Ֆերնանդո (մոթելի տեր և ակումբի հաճախորդ։ Հարաբերությունների մեջ է Ջինայի հետ)
Պակո Իեստրոսա՝ Արկադիո
Իվան Յաո՝ Խուան
Անտոնիո Ֆդեզ՝ Թոնի (ակումբի բարմենը)
Դանիել Պրիմ՝ Վալտեր (բարմեն)


=== Հյուր դերեր ===
Լուիս Զահերա՝ Ալֆրեդո (անասնաբույժ և ակումբի հաճախորդ)
Դարիա Կրաուզո՝ Բեմբի (մարմնավաճառ)
Ալիսիա Սանչես՝ Դոլորես Էքսպոսիտո, Մոյսեսի և Քրիստիանի մայրը
Յանեթ Սիերա՝ Ջինայի մայրը
Խոսե Մանուել Պոգա՝ Ֆերմին (ակումբի հաճախորդ)


== Էպիզոդներ ==


=== Առաջին եթերաշրջան (2021) ===


=== Երկրորդ եթերաշրջան (2021) ===
հեռուստասերիալի երկրորդ եթերաշրջանը նկարահանվել է մինչ առաջին եթերաշրջանի թողարկումը։ Երկրորդ եթերաշրջանը նույնօես բաղկացած է 25 րոպեանոց 8 սերիաներից։ 2021 թվականի մարտի 29-ին հայտարարվել է, որ երկրորդ եթերաշրջանի պրեմիերան նշանակված է 2021 թվականի հուլիսի 23-ին


=== Երրորդ եթերաշրջան ===
2021 թվականի օգոստոսի 12-ին հեռուստասերիալը երկարացվել է երրորդ և եզրափակիչ եթերաշրջանով։ Ասիեր Էքքսեանիդան, որը կատարում է Ռոմեոյի դերը նշել է, որ եթերաշրջանի նկարահանումները կայանալու են 2021 թվականի նոյեմբերին։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Կարմիր դերմատին»(անգլ.) ֆիլմը Internet Movie Database կայքում